
DR.30.11.2006 71 

  

Jadi berkenaan dengan Sukan FESPIC ini saya ucapkan terima kasih.  
Sebenarnya kementerian menjanjikan mereka bayaran yang sama kepada atlet-atlet 
sukan Asian yang berjaya iaitu RM80,000 untuk pingat emas dan kementerian juga 
agak terperanjat sebab pada mulanya anggaran Sukan FESPIC hanya sepuluh emas 
sahaja  tetapi setakat ini saya dimaklumkan kita telah mendapat 38 pingat emas setakat 
petang ini...  [Tepuk] 

Dan atlet kita adalah di dalam kategori nombor empat daripada negeri China, 
Jepun. Bagi kementerian ini satu kejayaan terutama sekali di mana kementerian telah 
mewujudkan bahagian orang kurang upaya di Majlis Sukan Negara dengan meletakkan 
bantuan sebanyak RM6 juta untuk memberi mereka bantuan kemahiran dan kepakaran 
sains sukan. 

Ini menunjukkan bahawa pendekatan yang dilaksanakan oleh kementerian 
dapat memberi harapan kepada sukan dalam negara kita dengan syarat yang paling 
penting atlet itu sendiri mahu untuk berjaya. Jadi kementerian berharaplah atlet-atlet 
kita di Asia Games di Doha ini akan melakukan sebaik dengan melihat sahabat-sahabat 
mereka iaitu atlet kurang upaya di Malaysia untuk menunjukkan semangat Malaysia 
cemerlang, gemilang dan juga terbilang. 

Yang Berhormat bagi Ipoh Barat pula menimbulkan isu tentang Yang 
Berhormat pergi ke mahkamah dan melihat ramai belia terlibat dalam gejala-gejala 
yang tidak elok dan Yang Berhormat telah bertanya kepada belia tersebut adakah 
Kementerian Belia dan Sukan tidak memberi bantuan dan seterusnya.   

Sebenarnya Yang Berhormat terima kasihlah untuk bercakap bagi pihak 
kementerian tetapi masalah di sini jumlah belia dalam negara kita adalah 11 juta. Dan 
baru-baru ini kementerian telah menjalankan satu indeks belia yang mana kajian telah 
dilaksanakan dan kita telah menemu bual belia-belia Malaysia dan kita dapati 
berkenaan kelakuan-kelakuan, gejala sosial belia Malaysia sebenarnya tidaklah begitu 
teruk sekali. Bererti bahawa belia Malaysia ialah dalam kategori yang begitu baik.  
Mereka tidaklah kata orang, semua belia Malaysia 11 juta ini terlibat dalam gejala sosial 
dan gejala jenayah.   

Di sini bagi kementerian kita melihat bahawa persekitaran keluarga-keluarga, 
sekolah-sekolah menengah dan juga universiti telah menjalankan pendekatan yang 
baik di mana belia-belia kita yang lebih berjaya adalah lebih banyak daripada belia-belia 
yang tidak berjaya. Walau bagaimanapun, kementerian mengakui antara masalah yang 
dihadapi ialah kementerian jarang mewujudkan sistem komunikasi yang lebih terang 
dengan generasi belia. Tidak adanya satu sistem di mana belia-belia tahu di mana 
mereka boleh menghubungi aktiviti-aktiviti kementerian. Itulah sebabnya kementerian 
bersetuju perlunya satu kalendar program diwujudkan seperti kios di bandar-bandar, di 
stesen-stesen bas. Perlunya kita memakai sistem-sistem di akhbar, sistem-sistem di 
media televisyen, media radio supaya kita dapat memaklumkan kepada belia-belia kita 
tentang aktiviti-aktiviti yang dijalankan oleh kementerian.   

Itu sebabnya dalam program Rancangan Malaysia Kesembilan kementerian 
telah melihat perlunya diwujudkan A&amp;P dengan izin, advertising and promotion kepada 
program-program. Dan kalau kita lihat kementerian-kementerian yang lain baru-baru ini, 
banyak kementerian kerajaan juga telah menggunakan media-media cetak dan media 
elektronik untuk memaklumkan program-program yang dilaksanakan oleh kementerian-
kementerian yang berkenaan.  

Berkenaan dengan stadium basikal di Ipoh sebenarnya saya tidak pernah 
pergi ke stadium basikal untuk membuat siasatan. Memang dua tahun lepas kes ini 
telah ditimbulkan. Disebabkan stadium ini di bawah bidang kuasa kerajaan negeri maka 
kerajaan negeri telah berbincang untuk menaikkan taraf. Kementerian hanya dapat 
membantu mana-mana permohonan kalau dibuat oleh persatuan-persatuan sukan 
antarabangsa. Itu sebabnya dalam aspek ini insya-Allah saya akan mengkaji semula.  
Saya tidak dapat memberi jawapan sekarang kepada status stadium basikal di Ipoh 
tersebut. 

Yang Berhormat bagi Sabak Bernam pula berkata tentang radio khas belia.  
Saya pun ucapkan terima kasih kerana Yang Berhormat peka. Kenapa berhenti di 
radio? Kenapa tak hendak cadang televisyen belia sekali? 

 



Jadi berkenaan dengan Sukan FESPIC ini saya ucapkan terima kasih. Sebenarnya kementerian menjanjikan mereka bayaran yang sama kepada atlet-atlet sukan Asian yang berjaya iaitu RM80,000 untuk pingat emas dan kementerian juga agak terperanjat sebab pada mulanya anggaran Sukan FESPIC hanya sepuluh emas sahaja tetapi setakat ini saya dimaklumkan kita telah mendapat 38 pingat emas setakat petang ini... [Tepuk]. Dan atlet kita adalah di dalam kategori nombor empat daripada negeri China, Jepun. Bagi kementerian ini satu kejayaan terutama sekali di mana kementerian telah mewujudkan bahagian orang kurang upaya di Majlis Sukan Negara dengan meletakkan bantuan sebanyak RM6 juta untuk memberi mereka bantuan kemahiran dan kepakaran sains sukan. Ini menunjukkan bahawa pendekatan yang dilaksanakan oleh kementerian dapat memberi harapan kepada sukan dalam negara kita dengan syarat yang paling penting atlet itu sendiri mahu untuk berjaya. Jadi kementerian berharaplah atlet-atlet kita di Asia Games di Doha ini akan melakukan sebaik dengan melihat sahabat-sahabat mereka iaitu atlet kurang upaya di Malaysia untuk menunjukkan semangat Malaysia cemerlang, gemilang dan juga terbilang. Yang Berhormat bagi Ipoh Barat pula menimbulkan isu tentang Yang Berhormat pergi ke mahkamah dan melihat ramai belia terlibat dalam gejala-gejala yang tidak elok dan Yang Berhormat telah bertanya kepada belia tersebut adakah Kementerian Belia dan Sukan tidak memberi bantuan dan seterusnya. Sebenarnya Yang Berhormat terima kasihlah untuk bercakap bagi pihak kementerian tetapi masalah di sini jumlah belia dalam negara kita adalah 11 juta. Dan baru-baru ini kementerian telah menjalankan satu indeks belia yang mana kajian telah dilaksanakan dan kita telah menemu bual belia-belia Malaysia dan kita dapati berkenaan kelakuan-kelakuan, gejala sosial belia Malaysia sebenarnya tidaklah begitu teruk sekali. Bererti bahawa belia Malaysia ialah dalam kategori yang begitu baik. Mereka tidaklah kata orang, semua belia Malaysia 11 juta ini terlibat dalam gejala sosial dan gejala jenayah. Di sini bagi kementerian kita melihat bahawa persekitaran keluarga-keluarga, sekolah-sekolah menengah dan juga universiti telah menjalankan pendekatan yang baik di mana belia-belia kita yang lebih berjaya adalah lebih banyak daripada belia-belia yang tidak berjaya. Walau bagaimanapun, kementerian mengakui antara masalah yang dihadapi ialah kementerian jarang mewujudkan sistem komunikasi yang lebih terang dengan generasi belia. Tidak adanya satu sistem di mana belia-belia tahu di mana mereka boleh menghubungi aktiviti-aktiviti kementerian. Itulah sebabnya kementerian bersetuju perlunya satu kalendar program diwujudkan seperti kios di bandar-bandar, di stesen-stesen bas. Perlunya kita memakai sistem-sistem di akhbar, sistem-sistem di media televisyen, media radio supaya kita dapat memaklumkan kepada belia-belia kita tentang aktiviti-aktiviti yang dijalankan oleh kementerian. Itu sebabnya dalam program Rancangan Malaysia Kesembilan kementerian telah melihat perlunya diwujudkan A&P dengan izin, advertising and promotion kepada program-program. Dan kalau kita lihat kementerian-kementerian yang lain baru-baru ini, banyak kementerian kerajaan juga telah menggunakan media-media cetak dan media elektronik untuk memaklumkan program-program yang dilaksanakan oleh kementerian- kementerian yang berkenaan. Berkenaan dengan stadium basikal di Ipoh sebenarnya saya tidak pernah pergi ke stadium basikal untuk membuat siasatan. Memang dua tahun lepas kes ini telah ditimbulkan. Disebabkan stadium ini di bawah bidang kuasa kerajaan negeri maka kerajaan negeri telah berbincang untuk menaikkan taraf. Kementerian hanya dapat membantu mana-mana permohonan kalau dibuat oleh persatuan-persatuan sukan antarabangsa. Itu sebabnya dalam aspek ini insya-Allah saya akan mengkaji semula. Saya tidak dapat memberi jawapan sekarang kepada status stadium basikal di Ipoh tersebut. Yang Berhormat bagi Sabak Bernam pula berkata tentang radio khas belia. Saya pun ucapkan terima kasih kerana Yang Berhormat peka. Kenapa berhenti di radio? Kenapa tak hendak cadang televisyen belia sekali?.